rejauldu/bengali-wikipedia huggingface dataset:
মনিস ডাঁগি (, ; জন্ম: ১৭ সেপ্টেম্বর ২০০১) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব মছিন্দ্র এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০১৭ সালে, দক্ষিণ কোরীয় ফুটবল ক্লাব সিনহাং মিডল স্কুলের যুব পর্যায়ের হয়ে খেলার মাধ্যমে মনিস ফুটবল জগতে প্রবেশ করেছেন এবং পরবর্তীকালে ডংডুশান, ডংডুশান সিনহাং এবং পোশান সিটিজেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, নেপালি ক্লাব বিরাটনগর সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বিরাটনগর সিটির হয়ে মাত্র এক মৌসুম অতিবাহিত করার পর ২০২১–২২ মৌসুমে তিনি নেপালি ক্লাব মছিন্দ্রে যোগদান করেছেন।  মনিস ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১১ ম্যাচে ২টি গোল করেছেন।  প্রারম্ভিক জীবন মনিস ডাঁগি ২০০১ সালের ১৭ই সেপ্টেম্বর তারিখে নেপালের কাঠমান্ডুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২১ সালের ২৯শে মে তারিখে, ১৯ বছর, ৮ মাস ও ১২ দিন বয়সে, ডান পায়ে ফুটবল খেলায় পারদর্শী মনিস ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ইরাক ২–৬ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই নেপালের জার্সি গায়ে প্রথম গোলটি করেছেন; ম্যাচের ২৯তম মিনিটে অঞ্জন বিষ্টের অ্যাসিস্ট হতে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০২১  ১১  ২ সর্বমোট  ১১  ২  তথ্যসূত্র  বহিঃসংযোগ            বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালের আন্তর্জাতিক যুব ফুটবলার বিষয়শ্রেণী:নেপালি প্রবাসী ফুটবলার বিষয়শ্রেণী:নেপালি ফুটবলার বিষয়শ্রেণী:নেপালের আন্তর্জাতিক ফুটবলার বিষয়শ্রেণী:নেপাল সুপার লিগের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল উইঙ্গার
লম্বুয়া রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এলবিএ।  অবস্থান   স্টেশন উত্তর প্রদেশের লম্বুয়ায় অবস্থিত। এই স্টেশন থেকে পরবর্তী স্টেশন হল - ভদৌয়ান রেলওয়ে স্টেশন এবং পূর্ববর্তী স্টেশন হল মহারানী পশ্চিম রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি ও পানীয় জলের ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  লম্বুয়া রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
belcheri বিষয়শ্রেণী:Reptiles described in 1849 বিষয়শ্রেণী:Taxa named by John Edward Gray বিষয়শ্রেণী:Snakes of Australia  হাইড্রোফিস বেলচেরি, সাধারণত অস্পষ্ট বা বিবর্ণ ডোরাযুক্ত(ব্যান্ড) সামুদ্রিক সাপ হিসাবে বা শুধু বেলচার নামেও পরিচিত। এটি অত্যান্ত বিষধর ইলাপিডি পরিবারের একটি সাপ। এটি শান্ত ও ভীতুস্বভাবের বা কামড় দিতে উৎসাহী নয় ধরণের সাপ তবে একে বেশি খোছাখুছি করলে আত্মরক্ষার্থে কামড় দিতে পারে।  সাধারণত সামুদ্রিক জেলেদের জালে আটকে জেলেরা এদের কামড়ের শিকার হয়। তবে এক চতুরাংশ কামড়ে এরা মারণাত্মক বিষ ঢালে, অধিকাংশ কামড়ে বিষ ঢালেনা। এই সামুদ্রিক বেলচারকে অনেক সময় ভুল করে  hook-nosed সামুদ্রিক সাপ (Enhydrina schistosa) বলে থাকেন অনেকেই। বেলচার হচ্ছে পৃথিবীর সবচেয়ে বিষধর সাপ। অন্যদিকে ইনল্যান্ড তাইপান হল শুধু স্থলভাগের সবচেয়ে বিষধর সাপ। কিন্তু হাইড্রোফিস বেলচেরি স্থলজ বা জলজ সবচেয়ে বিষধর সাপ।  বর্ণনা  বেলচার একটি মাঝারি মাপের সাপ, একটি পূর্ণবয়স্ক বেলচারের দৈর্ঘ্য  ০.৫ থেকে ১ মিটার পর্যন্ত লম্বা হতে পারে। এর চিকন শরীর সাধারণত হালকা হলুদাভ থেকে সবুজাভ রংয়ের। এবং ক্রসব্যান্ডগুলো চিকন অংশে অপেক্ষাকৃত স্পষ্ট। মাঝ বরাবর কিছুটা মোটা এবং রঙ ও ব্যান্ড অপেক্ষাকৃত বেশী হালকা। পানিতে থাকার সময় যা পানির সাথে প্রায়ই মিশে যায়।  এর মাথাটি বেশ ছোট কিন্তু জলজ পরিবেশের জন্য উপযুক্ত।   ট্যাক্সোনমিক ইতিহাস  এই প্রজাতি প্রথম বর্ণিত এবং নামকরণ করা হয়েছিল John Edward Gray কতৃক ১৮৪৯ সালে।   ব্যুৎপত্তি  Hydrophis comes from Greek ὕδωρ, hydōr = water + ὄφις, ophis = serpent.  The specific name, belcheri, commemorates the Nova Scotian, Royal Navy Captain, later Admiral, Sir Edward Belcher KCB, RN (1799-1877)Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Hydrophis belcheri, p. 22). who collected the holotype.   সাধারণ নাম  H. belcheri এটি সামুদ্রিক বেলচার নামেও পরিচিত. সামুদ্রিক বেলচারকে অনেক স্ময় ভুল করে  "hook-nosed সামুদ্রিক সাপ" বা বাকা নাক সামুদ্রিক সাপ বলেন (যা প্রকৃতপক্ষে Enhydrina schistosa) এবং নীল ডোরা সামুদ্রিক সাপ হিসাবেও গুলিয়ে ফেলেন  (যার প্রকৃত নাম হচ্ছে  Hydrophis cyanocinctus).  References   External links  Todo sobre la serpiente marina Blecher   Further reading Boulenger GA (1896). Catalogue of the Snakes in the British Museum (Natural History). Volume III., Containing the Colubridæ (Opisthoglyphæ and Proteroglyphæ), ... London: Trustees of the British Museum (Natural History). (Taylor and Francis, printers). xiv + 727 pp. + Plates I- XXV. (Distira belcheri, pp. 296–297 + Plate XVII, Figure 2). Gray JE (1849). Catalogue of the Specimens of Snakes in the Collection of the British Museum. London: Trustees of the British Museum. (Edward Newman, printer). xv + 125 pp. (Aturia belcheri, new species, p. 46). McCarthy CJ, Warrel DA (1991). "A collection of sea snakes from Thailand with new records of Hydrophis belcheri (Gray)". Bull. British Mus. Nat. Hist. (Zool.) 57 (2): 161-166. McCoy M (2000). Reptiles of the Solomon Islands. Kuranda, Australia: ZooGraphics. CD-ROM.  belcheri বিষয়শ্রেণী:Reptiles described in 1849 বিষয়শ্রেণী:Taxa named by John Edward Gray বিষয়শ্রেণী:Snakes of Australia
গুজরাত টাইটান্স () গুজরাতের আহমেদাবাদ শহরভিত্তিক একটি আইপিএল ফ্র্যাঞ্চাইজি। এই দলের ঘরের মাঠ আহমেদাবাদের নরেন্দ্র মোদী স্টেডিয়াম। এই দলের মালিক সিভিসি ক্যাপিটাল পার্টনার্স। বর্তমান অধিনায়ক শুভমান গিল ও বর্তমান প্রধান কোচ আশীষ নেহরা।  সঞ্চালক ও কর্মকর্তাগণ  অবস্থান  নামমালিক  সিভিসি ক্যাপিটাল পার্টনার্স (স্টিভ কোলটস, ডোনাল্ড ম্যাকেঞ্জি, রলি ভন র‍্যাপার্ড) সিইও নির্দিষ্ট নয় ডিরেক্টর  বিক্রম সোলাঙ্কি প্রধান কোচ আশীষ নেহরা ব্যাটিং কোচ ও মেন্টর  গ্যারি কার্স্টেন স্পিন বোলিং কোচ  আশীষ কাপুর উৎস:  পোশাক প্রস্তুতকারক ও পৃষ্ঠপোষক নামপোশাক নির্মাতা পোশাক পৃষ্ঠপোষক (সামনে)পোশাক পৃষ্ঠপোষক (পিছনে)চেস্ট ব্র্যান্ডিং২০২২ইএমএথারবিকেটিকাপরি লোন ২০২৩2024ড্রিম এলেভেন   বর্তমান স্কোয়াড    সম্ভাব্য প্রথম একাদশ  ক্রমনামভূমিকাঅনুপস্থিতিতে১ঋদ্ধিমান সাহা উইকেটকিপার বাটসম্যান২শুভমান গিলওপেনিং বাটসম্যান৩সাই সুদর্শনবাটসম্যান৪ডেভিড মিলার ↗বাটসম্যানকেন উইলিয়ামসন ↗৫রাহুল তেবাতিয়াবাটসম্যানবিজয় শঙ্কর৬ম্যাথু ওয়েড ↗উইকেটকিপার বাটসম্যান৭রশীদ খান ↗অলরাউন্ডার৮আজমাতুল্লাহ ওমরজাই ↗অলরাউন্ডারজোশ লিটল ↗৯মোহিত শর্মাপেসার১০মোহাম্মদ শামিপেসার১১উমেশ যাদবস্পিনাররবিশ্রীনিবাসন সাই কিশোর  ২০২২ আইপিএল পয়েন্ট তালিকা   তথ্যসূত্র  বহিঃসংযোগ  বিষয়শ্রেণী:ইন্ডিয়ান প্রিমিয়ার লিগের দল বিষয়শ্রেণী:ভারতের ক্রীড়া দল বিষয়শ্রেণী:২০২২-এ ভারতে প্রতিষ্ঠিত বিষয়শ্রেণী:ভারতের ক্রীড়া ক্লাব বিষয়শ্রেণী:২০২১-এ প্রতিষ্ঠিত ক্রীড়া ক্লাব বিষয়শ্রেণী:২০২১-এ ভারতে প্রতিষ্ঠিত
হেসারক অথবা হিসারক (পশতু: حصارک, দারি ولسوالی حصارک) আফগানিস্তানের নঙ্গারহার প্রদেশের পশ্চিমে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৮,৪৬২ জন এর মত। জেলাটির কেন্দ্রীয় শহরের নাম হচ্ছে হেসারক নামক একটি গ্রাম।  তথ্যসূত্র   UNHCR District Profile, dated 2002-07-02, accessed 2006-07-14 (PDF).  বহিঃসংযোগ  Map of Hisarak (PDF)  বিষয়শ্রেণী:নঙ্গারহার প্রদেশের জেলা
লাবা রসুন হচ্ছে একটি সিরকা-সংরক্ষিত রসুন। এটি মিহি সবুজ এবং এর স্বাদ টক এবং সামান্য মসলাযুক্ত। এটি সাধারণত চীনা চন্দ্র পঞ্জিকার দ্বাদশ মাসের অষ্টম দিনে লাবা উৎসব উপলক্ষ্যে তৈরি করা হয়। উৎসবের সাথে মিল রেখে লাবা রসুন নামে পরিচিত। সাধারণভাবে, সবুজ এবং সিরকাজাত রসুনকে লাবা রসুন বলা হয়।Make Laba garlic in December , Qingdao News লাবা রসুনের আচারের জন্য ব্যবহৃত বিশেষ ভিনেগার আলাদা করে লাবা ভিনেগার হিসেবে পরিচিত। লাবা রসুন তৈরির প্রথা উত্তর চীনে বেশি প্রচলিত। লাবা রসুন এবং ডাম্পলিং সমেত ভিনেগার চীনের বসন্ত উৎসবের একটি ঐতিহ্যবাহী খাবার। চীনা নববর্ষ মাঝে মাঝে শুধু লাবা রসুন খেয়ে উদযাপন করা হয়।Happiness inside Laba garlic) , 163news   সংস্কৃতি  থাম্ব|লাবা রসুন লাবা রসুনের সুনির্দিষ্ট ইতিহাস জানা নেই; এ সম্পর্কে জনপ্রিয় প্রবাদ হচ্ছে  "রসুন" এবং "গণনা" শব্দ দুটি চীনা ভাষায় প্রায় সমোচ্চারিত শব্দ। ব্যবসায়ীরা সাধারণত চীনা বর্ষপঞ্জির সর্বশেষ মাসের অষ্টম দিনে তাদের বছরের আর্থিক আয় এবং ব্যয় গণনা করে। পাওনাদাররাও এই দিনে ঋণ সংগ্রহ করে। কারণ এই দিনটি চীনের ঐতিহ্যবাহী বসন্ত উৎসবের কাছাকাছি সময়ে। পাওনাদাররা ঋণগ্রহিতাদের ঋণ পরিশোধের জন্য নোটিশ পাঠান। তাই ঋণগ্রহীতারা ঋণ নিয়ে কোন দুরাচারের প্রভাব কাটাতে ও ঋণ সংক্রান্ত নিষেধাজ্ঞা এড়াতে ঘরে লাবা রসুন রাখেন।   প্রস্তুতি  একটি পাত্র প্রস্তুত করতে হয়। খোসা ছাড়িয়ে রসুন পরিষ্কার করতে হয়। পাত্রে রসুন এবং ভিনেগার রেখে মুখ বন্ধ করে দিতে হয়। পছন্দ অনুযায়ী চিনি এবং লবণ যোগ করা যেতে পারে। এটিকে কম তাপমাত্রার পরিবেশে রাখতে হয়। সংরক্ষণের সময় নির্দিষ্ট না। তবে রঙ সবুজ না হওয়া পর্যন্ত সাধারণত প্রায় ২০ দিন সময় লাগে।   রঙের উৎস  রসুনের রঙ সবুজ হওয়ার কারণ এতে প্রচুর পরিমাণে সালফার যৌগ থাকে। এ যৌগগুলি সাধারণত রসুনে থাকা একটি এনজাইম ( অ্যালাইনেজ ) থেকে আলাদা থাকে। অম্লতা রসুনের কোষকে ক্ষতিগ্রস্থ করে, যার ফলে এনজাইম সালফার-যুক্ত যৌগ অ্যালাইনকে বিচ্ছিন্ন করে প্রতিক্রিয়াশীল থায়োসালফিনেট নিঃসরণ করে। এগুলি পরস্পরের সাথে এবং অ্যামিনো অ্যাসিডের সাথে বিক্রিয়া করে যা কোষের মধ্যে প্রাকৃতিকভাবে পাইরোল নামের একটি জৈবযৌগ তৈরি করে, এটি মূলত কার্বন-নাইট্রোজেনের গুচ্ছচক্র। পাইরোলের একাধিক চক্র সংযুক্ত হয়ে পলিপাইরোল গঠন করে। পলিপাইরোলের চক্র কাঠামো আলো শোষণ করে এবং এইভাবে রঙিন দেখায়। রসুনে সবুজ রঙের গাঢ়ত্ব পাইরোলের গুচ্ছের সংখ্যা এবং জড়িত অ্যামিনো অ্যাসিডের উপর নির্ভর করে। যখন চারটি পাইরোল রিং একসাথে যুক্ত করা হয়, ফলে গঠনটি অনেকটা ফাইকোবিলিনের মতো, একটি যৌগ যা শৈবাল এবং কিছু ব্যাকটেরিয়া সালোকসংশ্লেষণের জন্য আলো ধারণ করতে ব্যবহার করে। লাবায় যৌগগুলির একটি মিশ্রণ উপস্থিত থাকে, যার ফলে সবুজ-নীল রঙ হয়।   তথ্যসূত্র   বিষয়শ্রেণী:রসুন বিষয়শ্রেণী:রসুনের পদ
মেঘনা-শ্রেণীর ফিসারিজ প্রোটেকশন ভেসেল হলো সিঙ্গাপুরে নির্মিত জাহাজের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজগুলো নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার সিঙ্গাপুর থেকে জাহাজদুটি ক্রয় করে। ১৯ জানুয়ারি, ১৯৮৪ সালে জাহাজসমূহ প্রথম বারের মত পানিতে ভাসানো হয়। পরবর্তীতে ২৫ সেপ্টেম্বর, ১৯৮৪ সালে জাহাজ দুটি বাংলাদেশ নৌবাহিনীতে কমিশন লাভ করে। বর্তমানে যা চট্টগ্রামে অবস্থিত বানৌজা ঈসা খান নৌ ঘাঁটিতে মোতায়েন রয়েছে।   বৈশিষ্ট্য ও যান্ত্রিক কাঠামো  প্রতিটি জাহাজের দৈর্ঘ্য , প্রস্থ  এবং গভীরতা । জাহাজটিতে রয়েছে ২টি প্যাক্সম্যান ভ্যালেন্টা ১২সিএম ডিজেল;  (৩.৭৩ মে.ও.) এবং ২টি শ্যাফট। যার ফলে জাহাজদুটি ঘন্টায় সর্বোচ্চ  গতিতে চলতে সক্ষম। এছাড়াও  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম।   রণসজ্জা  জাহাজগুলোর আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে প্রতিটি জাহাজে রয়েছে:  ১টি ৫৭ মিমি বোফোর্স ডিপি কামান;  ১টি ৪০ মিমি বোফোর্স বিমান বিধ্বংসী কামান;  ২টি ৭.৬২ মিমি মেশিনগান। ৫৭ মিমি বোফর্স ডিপি কামানটি প্রতি মিনিটে ২.৪ কেজি ওজনের ২০০টি গোলা ১৭ কিলোমিটার দুরত্বে নিক্ষেপ করতে সক্ষম। ৪০ মিমি বোফোর্স কামানটি প্রতি মিনিটে ৩০০টি ০.৯৬ কেজির গোলা ১২ কিলোমিটার দূরত্বে নিক্ষেপ করতে সক্ষম।   জাহাজসমূহ    পরিচিতি সংখ্যা  নাম  নির্মাতা  নির্মাণ শুরু  হস্তান্তর  কমিশন  অবস্থা  পি২১১ বানৌজা মেঘনাভিটি গ্রুপ, ত্যানজং রু, সিঙ্গাপুর  -১৯ জানুয়ারী, ১৯৮৪ ২৫ সেপ্টেম্বর, ১৯৮৪সক্রিয় পি২১২ বানৌজা যমুনা  তথ্যসূত্র  বিষয়শ্রেণী:বাংলাদেশ নৌবাহিনীর টহল জাহাজ বিষয়শ্রেণী:বাংলাদেশ নৌবাহিনীর জাহাজ
ওড়িশা বিধানসভা হল ভারতের ওড়িশা রাজ্যের এককক্ষ বিশিষ্ট রাজ্য আইনসভা। বিধানসভার আসনটি রাজ্যের রাজধানী ভুবনেশ্বরে অবস্থিত। বিধানসভায় ১৪৭ জন বিধায়ক রয়েছে। ওড়িশা বিধানসভার মোট ১৪৭টি বিধানসভা কেন্দ্রের মধ্যে, ৩৩টি আসন তফসিলি উপজাতি (এসটি) এবং ২৪টি আসন তফসিলি জাতি (এসসি) এর জন্য সংরক্ষিত। ওড়িশার প্রাক্তন মুখ্যমন্ত্রী নবীন পট্টনায়েক ঘোষণা করেছিলেন যে ভুবনেশ্বরের সচিবালয় ভবনটিকে লোকসেবা ভবন বলা হবে।   তথ্যসূত্র    বহিঃসংযোগ    ওড়িশা বিধানসভার ওয়েবসাইট     বিষয়শ্রেণী:এক কক্ষবিশিষ্ট আইনসভা বিষয়শ্রেণী:ভারতের রাজ্য বিধানসভা
ভারতীয় জনতা পার্টি- অতীত, বর্তমান এবং ভবিষ্যত হল শান্তনু গুপ্তের লেখা এবং ২০১৯ সালে রূপা পাবলিকেশন্স দ্বারা প্রকাশিত নন-ফিকশন বই। বইটি ভারতের বৃহত্তম রাজনৈতিক দল ভারতীয় জনতা পার্টির ইতিহাস এবং সমসাময়িক রাজনীতি নিয়ে আলোচনা করে। বইটি ইন্দোনেশিয়ার ইসলামিক ইউনিভার্সিটিতে সাউথ এশিয়ান স্টাডিজ অধ্যয়নরত স্নাতক ছাত্রদের পাঠ্যক্রমের অন্তর্ভুক্ত।   অভ্যর্থনা  টিসিএ শ্রীনিবাস রাঘবন বিজনেস স্ট্যান্ডার্ডে বইটির বিষয়ে লিখছেন, "শান্ত, নিরলস এবং বিশেষণ-মুক্ত বর্ণনা" বলে অভিহিত করেছেন যে কেন বিজেপি বামপন্থীদের আদর্শগত বিকল্প। বইটির একটি রেফারেন্স দিয়ে ভারতীয় সংবাদপত্র দ্য রাহনুমা ডেইলি লিখেছেন যে বইটি বিজেপির ইতিহাস এবং সমসাময়িক রাজনীতিকে নথিভুক্ত করার জন্য "লেখকের সৎ প্রচেষ্টা" বলে মনে হচ্ছে। বইটি ইন্দোনেশিয়ার ইসলামিক ইউনিভার্সিটিতে সাউথ এশিয়ান স্টাডিজ অধ্যয়নরত স্নাতক ছাত্রদের পাঠ্যক্রমের অন্তর্ভুক্ত।    তথ্যসূত্র   বিষয়শ্রেণী:ভারতীয় জনতা পার্টি বিষয়শ্রেণী:২১শ শতাব্দীর ভারতীয় বই
right|thumb|ড রোনাল্ড রস  বিশ্ব মশা দিবস বা বিশ্ব মশক দিবস প্রতিবছর ২০ আগস্ট পালিত একটি দিবস। ২০ আগস্ট 'মশা দিবস' পালন করা হয় মূলত চিকিৎসক রোনাল্ড রসের আবিষ্কারকে সম্মান জানানোর জন্য। ১৮৯৭ সালের ২০ আগস্ট চিকিৎসক রোনাল্ড রস অ্যানোফিলিস মশা বাহিত ম্যালেরিয়া রোগের কারণ আবিষ্কার করেছিলেন। পরবর্তীকালে তিনি এই আবিষ্কারের জন্য 'নোবেল' পুরস্কারে ভূষিত হয়েছিলেন।  ১৯৩০-এর দশক থেকে দিবসটি পালিত হয়ে আসছে। যুক্তরাজ্যের লন্ডন স্কুল অব হাইজিন অ্যান্ড ট্রপিক্যাল মেডিসিন দিবসটি প্রথম পালন করা শুরু করে।  বিভিন্ন ভয়াবহ অসুখের মধ্যে মশা বাহিত ম্যালেরিয়া, ডেঙ্গু উল্লেখযোগ্য। তাই ম্যালেরিয়া, ডেঙ্গু ইত্যাদি মশাবাহিত রোগের ক্ষতিকর প্রভাব সম্পর্কে জনসাধারণকে বিশেষভাবে সচেতন করার জন্য এই দিন সারা বিশ্ব জুড়ে পালিত হয়। মশা বাহিত রোগ থেকে সাবধান হওয়ার জন্য, সতর্কতামূলক ব্যবস্থা নেওয়ার জন্য এই দিনে সমগ্র বিশ্ব জুড়ে বেশ কিছু সচেতনতামূলক কর্মসূচি পালন করা হয়।  তথ্যসূত্র  বিষয়শ্রেণী:আগস্ট উদ্‌যাপন বিষয়শ্রেণী:সংস্কৃতিতে কীটপতঙ্গ
ডোল্পা জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। দুনাই হচ্ছে এই জেলার সদরদপ্তর। এই জেলার আয়তন । ২০১১ সালের আদমশুমারি অনুযায়ী এ জেলার লোকসংখ্যা ৩৬,৭০০ জন।   ভৌগোলিক উপাত্ত    জনসংখ্যার উপাত্ত    ইতিহাস    প্রশাসনিক অঞ্চলসমূহ    বিখ্যাত ব্যক্তিত্ব    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:কর্ণালী অঞ্চলের জেলা বিষয়শ্রেণী:কর্ণালী প্রদেশের জেলা
ডেভনের টেটকটের আর্থার আরসকট (১৬৮৩–১৭৬২) ছিলেন একজন ব্রিটিশ জমির মালিক এবং রাজনীতিবিদ যিনি ১৭২২ থেকে ১৭৪৭ সাল পর্যন্ত হাউস অফ কমন্সে বসেছিলেন।  ১৬৮৩ সালের ৩ জুন আরস্কট খ্রিস্টধর্মে দীক্ষিত হন, তিনি টেটকটের জন আর্সকট এবং তার দ্বিতীয় স্ত্রী প্রুডেন্সের দ্বিতীয় (কিন্তু জ্যেষ্ঠ) জীবিত পুত্র ছিলেন। ১৭০৯ সালে তিনি তার পিতার সম্পত্তির উত্তরাধিকারী হন। তিনি ২১ সেপ্টেম্বর ১৭০৪ সালে ট্রেফুসিসের ফ্রান্সিস ট্রেফুসিসের কন্যা এলিজাবেথ ট্রেফুসিসকে বিয়ে করেন কিন্তু দশ বছর পর তিনি মারা যান এবং ১৭১৪ সালের ১ সেপ্টেম্বর তাকে সমাহিত করা হয়। পরে তিনি ডেভনের কোলেটনের তৃতীয় ব্যারোনেট এমপি স্যার ওয়াল্টার ইয়ংয়ের কন্যা গোয়েন ইয়ংকে বিয়ে করেন। থাম্ব|টেটকট হাউস ১৭২২ সালের সাধারণ নির্বাচনে, আরস্কট তার শ্যালক স্যার উইলিয়াম ইয়োঙ্গের পরামর্শে টিভার্টনের সংসদ সদস্য হিসেবে বিনা প্রতিদ্বন্দ্বিতায় প্রতিদ্বন্দ্বিতা করেন। ১৭২৭ এবং ১৭৩৪ সালে তিনি বিনা প্রতিদ্বন্দ্বিতায় প্রতিদ্বন্দ্বিতা করেন। ১৭৪১ সালের সাধারণ নির্বাচনে প্রতিদ্বন্দ্বিতা করে তিনি টিভার্টনের জন্য নির্বাচিত হন। তিনি যখনই ভোট দিতেন, তিনি প্রশাসনকে সমর্থন করতেন। ১৭৪৬ সালে তাকে ওল্ড হুইগ হিসেবে শ্রেণীবদ্ধ করা হয়। তিনি ১৭৪৭ সালের সাধারণ নির্বাচনে দাঁড়াননি।"ARSCOTT, Arthur (1683-1762), of Tetcott, Devon". History of Parliament Online. Retrieved 27 December 2018.  ১৭৬২ সালের ৩ সেপ্টেম্বর টেটকট-এ আর্সকটকে সমাহিত করা হয়। তার দ্বিতীয় স্ত্রীর গর্ভে তার তিন পুত্র ছিল, যার মধ্যে অ্যাশবার্টনের এমপি জন আরস্কটও ছিলেন।"ARSCOTT, Arthur (1683-1762), of Tetcott, Devon". History of Parliament Online. Retrieved 27 December 2018.  তথ্যসূত্র  বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৬২-এ মৃত্যু বিষয়শ্রেণী:১৬৮৩-এ জন্ম
দিলপাশার ইউনিয়ন বাংলাদেশের রাজশাহী বিভাগের পাবনা জেলার ভাঙ্গুরা উপজেলার অন্তর্গত একটি ইউনিয়ন।   ইতিহাস  চলনবিল বিধৌত দিলপাশার ইউনিয়ন পরিষদ ১৯৮৩ সালে প্রতিষ্ঠিত হয়। প্রতিষ্ঠাতা কালের প্রথম চেয়ারম্যান ছিলেন নব কুমার ঘোষ। বর্তমান তারই ছোট ভাই অশোক কুমার ঘোষ দ্বিতীয় বার চেয়ারম্যান নির্বাচিত হয়েছেন।   প্রশাসনিক কাঠামো  দিলপাশার ইউনিয়ন ভাঙ্গুরা উপজেলার আওতাধীন ৪নং ইউনিয়ন পরিষদ। এখানে ২০টি গ্রাম রয়েছে।  হাট-বাজার   বেতুয়ান হাট  দিলপাশার  বাজার  পুইবিল বাজার  পুইবিল হাট  খাল ও নদী  ইছামতি নদী গুমাতি নদী  ধোনারগারার খাল  দিলপাশার খাল   তথ্যসূত্র   বিষয়শ্রেণী:ভাঙ্গুড়া উপজেলার ইউনিয়ন
দ্বিজ মাধব বা মাধবাচার্য ষোড়শ শতাব্দী তথা মধ্যযুগের একজন বাঙালি কবি এবং মধ্যযুগীয় বাংলা সাহিত্যের চণ্ডীমঙ্গলকাব্য ঐতিহ্যের অন্যতম উল্লেখযোগ্য অবদানকারী। উত্তরবঙ্গ ও চট্টগ্রামে এই কোভিদ কাব্য খুবই সুপরিচিত। চট্টগ্রামে দ্বিজমাধবের পুরো চণ্ডীমঙ্গল ও ব্রত কথা ছোট ছোট পুঁথি পাওয়া গেছে। কিন্তু পশ্চিমবঙ্গে এ কাব্যের বিশেষ প্রচলন নাই। কবি কোথাও কোন ভণিতায় তাঁর কাব্যের নাম ‘চণ্ডীমঙ্গল’ বলেননি, কিন্তু কবি নিজে এ কাব্যকে মাঝে মাঝে ‘সারদাচরিত’ বলেছেন, যা ‘সারদামঙ্গল জাগরণ’ নামে পরিচিত বা ‘মঙ্গলচণ্ডীর গীত’, সম্ভবত ১৫৭৯ সালে লেখা হয়েছিল।  কবি দ্বিজ মাধব সপ্তগ্রাম-ত্রিবেণী আধুনিক দিনের অঞ্চল হুগলি জেলায় জন্মগ্রহণ করেন।  তার পিতা পারাশর যেমন সারদা চরিত্রে বর্ণিত, তিনি একজন ব্রাহ্মণ ছিলেন।  দ্বিজা মাধবকে বৈষ্ণবদের মধ্যে জনপ্রিয় শ্রীকৃষ্ণ মঙ্গল রচনাকারী হিসাবেও চিহ্নিত করা হয়েছে; তবে এর লেখালেখিতে এ বিষয়ে সন্দেহ করেছেন বিদ্বানরা।   দ্বিজ মাধবের রচনার পাণ্ডুলিপি আধুনিক বাংলাদেশের চট্টগ্রাম অঞ্চলে পাওয়া যায়, যেখানে পরবর্তী কালে সম্ভবত কবি পশ্চিমবঙ্গ থেকে চলে এসেছিলেন।    তথ্যসূত্র   বিষয়শ্রেণী:পশ্চিমবঙ্গের কবি বিষয়শ্রেণী:১৬শ শতাব্দীর বাঙালি কবি বিষয়শ্রেণী:হুগলি জেলার ব্যক্তি বিষয়শ্রেণী:বাঙালি লেখক বিষয়শ্রেণী:১৬শ শতাব্দীর ভারতীয় কবি বিষয়শ্রেণী:বাঙালি পুরুষ কবি বিষয়শ্রেণী:ভারতীয় পুরুষ কবি বিষয়শ্রেণী:বাঙালি হিন্দু বিষয়শ্রেণী:বাংলা ভাষার লেখক
মোহাম্মদ হোসেন জেমী একজন বাংলাদেশি চলচ্চিত্র পরিচালক ও চিত্রগ্রাহক। ২০০৪ সালে মুক্তিপ্রাপ্ত রাজধানী চলচ্চিত্রের মাধ্যমে তিনি চলচ্চিত্র পরিচালক হিসেবে আত্মপ্রকাশ করেন। ২০১৪ সালে মুক্তিপ্রাপ্ত বৈষম্য চলচ্চিত্রের জন্য তিনি শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার লাভ করেন।  প্রারম্ভিক জীবন জেমী ঢাকা কলেজ থেকে উচ্চ মাধ্যমিক সম্পন্ন করে যুক্তরাষ্ট্রের কলম্বিয়া কলেজ থেকে চলচ্চিত্রের উপর স্নাতক ডিগ্রি অর্জন করেন। তার পিতার নাম মোহাম্মদ মোশাররফ হোসেন ও মাতা হোসনে আরা।  চলচ্চিত্র  কিং খান  আই ডোন্ট কেয়ার ভালবাসার লাল গোলাপ রাজধানী হৃদয় থেকে পাওয়া বাজাও বিয়ের বাজনা  কর্মজীবন জেমীর পরিচালিত প্রথম চলচ্চিত্র ‘রাজধানী’ যা ২০০৪ সালে মুক্তি পায়। পূর্ণদৈর্ঘ্য চলচ্চিত্র ছাড়াও তিনি প্রামাণ্যচিত্র ও স্বল্পদৈর্ঘ্য চলচ্চিত্র নির্মাণ করেছেন। তিনি ফিল্ম অ্যান্ড মিডিয়া বিভাগে শিক্ষক হিসেবে কর্মরত আছেন।  জেমী ২০১২ সালের ৩ ফেব্রুয়ারি থেকে ২০১৩ সালের ১৫ ফেব্রুয়ারি পর্যন্ত দিগন্ত টেলিভিশনে চলচ্চিত্র বিষয়ক অনুষ্ঠান ‘আলোছায়া আয়না’ উপস্থাপনায় যুক্ত ছিলেন। তিনি ঢালিউডের চলচ্চিত্রে প্রথম থ্রিডি অ্যানিমেশন প্রযুক্তি ব্যবহার করার জন্য পরিচিত। কিং খান চলচ্চিত্রের কয়েকটি দৃশ্য ত্রিমাত্রিক অ্যানিমেশনে চিত্রায়ণ করা হয়েছিল। তিনি ‘ডিজিটাল সিনেমা নির্মাণ থেকে প্রক্ষেপণ’ নামে একটি গ্রন্থও প্রকাশ করেন।  উল্লেখযোগ্য চলচ্চিত্র জেমী পরিচালিত ‍উল্লেখযোগ্য চলচ্চিত্রের মধ্যে রয়েছে:  রাজধানী (২০০৪)  হৃদয় থেকে পাওয়া (২০০৯)  বাজাও বিয়ের বাজনা (২০১০)  কিং খান (২০১১)  ভালোবাসার লাল গোলাপ (২০১৬)  তথ্যসূত্র  বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:জীবিত ব্যক্তি বিষয়শ্রেণী:ঢাকা কলেজের প্রাক্তন শিক্ষার্থী
সরাই হরখু রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এসভিজেড।  অবস্থান   স্টেশন উত্তর প্রদেশের সরাই হরখুয়ে অবস্থিত। এই স্টেশন থেকে পরবর্তী স্টেশন হল - শ্রীকৃষ্ণনগর রেলওয়ে স্টেশন এবং পূর্ববর্তী স্টেশন হল বখশা রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, ও পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  সরাই হরখু রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
তামিলনাড়ু মহিলা ফুটবল দল হল একটি ভারতীয় মহিলা ফুটবল দল যা সিনিয়র মহিলা জাতীয় ফুটবল চ্যাম্পিয়নশিপে তামিলনাড়ুর প্রতিনিধিত্ব করে। ২০১৭-১৮ সংস্করণে তাদের প্রথম প্রচেষ্টায় বর্তমান চ্যাম্পিয়ন মণিপুরকে পরাজিত করে ট্রফি জিতেছেন।    সাফল্য   সিনিয়র মহিলা জাতীয় ফুটবল চ্যাম্পিয়নশিপ  বিজয়ী (২): ২০১৭-১৮, ২০২২-২৩    জাতীয় গেমস  ব্রোঞ্জ পদক (১): ২০২২    জুনিয়র মহিলা জাতীয় ফুটবল চ্যাম্পিয়নশিপ  বিজয়ী (২): ২০০৮-০৯, ২০১৮-১৯  রানার্স আপ (২): ২০০৬–০৭, ২০২৩–২৪  তথ্যসূত্র  বিষয়শ্রেণী:তামিলনাড়ুতে ফুটবল বিষয়শ্রেণী:ভারতের নারী ফুটবল দল বিষয়শ্রেণী:প্রতিষ্ঠার বছর অনুপস্থিত
240px|thumb|ডেট্রয়েট ইন্টারন্যাশনাল রিভারফ্রন্টের একটি দৃশ্য। ডেট্রয়েট ইন্টারন্যাশনাল রিভারফ্রন্ট যুক্তরাষ্ট্রের ডেট্রয়েট নগরের ডেট্রয়েট নদীর তীরবর্তী এলাকা। অর্থাৎ অ্যাম্বাসেডর ব্রিজ থেকে ডেট্রয়েট নগরের বেল আইল পার্ক পর্যন্ত এলাকাকে ডেট্রয়েট ইন্টারন্যাশনাল রিভারফ্রন্ট হিসেবে চিহ্নিত করা হয়। এই এলাকায় পার্ক, উদ্যান, দোকান, শপিং মল, সুউচ্চ বাণিজ্যিক ভবন, আবাসিক ভবন অবস্থিত। ডেট্রয়েট ইন্টারন্যাশনাল রিভারফ্রন্ট প্রকল্পটি ডেট্রয়েটের সাবেক মেয়র কোম কিলপ্যাট্রিকের উদ্যোগে শুরু হয়। এটি ডেট্রয়েটের স্থাপত্য এবং নগর উন্নয়নের ক্ষেত্রে একটি বিশেষ উল্লেখযোগ্য প্রকল্প। জেনারেল মোটর কোম্পানির সদর দপ্তর রেনেইসেন্স সেন্টার এবং অমনি হোটেল নদী তীরবর্তী সর্বোচ্চ ভবন। এই এলাকায় বিভিন্ন বার্ষিক অনুষ্ঠানের আয়োজন করা হয়; এর মধ্যে সবচেয়ে উল্লেখযোগ্য হল উত্তর আমেরিকান আন্তর্জাতিক মোটোর প্রদর্শনী।   বহিঃসংযোগ   কানাডার হেরিটেজ নদী ব্যবস্থা  ডেট্রয়েট ইন্টারন্যাশনাল কনজারভেন্সি  ডেট্রয়েট ওয়েন কাউন্টি বন্দর কর্তৃপক্ষ  ডাউনটাউন ডেট্রয়েট পার্টনারশিপ  ডেট্রয়েট ইন্টারন্যাশনাল রিভারফ্র্নটের চিত্র  বিষয়শ্রেণী:মার্কিন যুক্তরাষ্ট্রের স্থাপত্য